Die Suid-Afrikaanse regering sal binnekort geen ander keuse hê nie as om ’n “radikale, baie duur” aksieplan in werking te stel om die bedreiging wat suur mynwater aan die Witwatersrand vir die omgewing, mens en dier inhou, te probeer regstel.
Duisende mense en diere wat binne etlike kilometer van die Tweelopiespruit aan die Wes-Rand woon, sit op 'n chemiese tydbom, sê kenners. Elise Tempelhoff volg die bloedspoor wat die mynbedryf oor 120 jaar hier gelos het.
Raatskraal (Fochville). – Boere in dié “onbesoedelde” omgewing dreig met regstappe as Harmony Gold voortgaan met sy planne om ’n megamynhoop bo-op ’n mielieland, in ’n vlei en gedeeltelik op ’n rivier op hul voorstoep op te rig.